Document ID: /roh_data/filtered/Bilingualer_Corpus_interleaved-it-rm.jsonl.gz/1022

This is a text translated from Italian to Rumantsch Grischun.
Avvelenamento a Tschiertschen

Gentili Signore, egregi Signori,

sulle cause di quanto accaduto mercoledì sera ai 16 turisti olandesi a Tschiertschen GR si può affermare quanto segue:

Analisi

La sera del ricovero dei pazienti, nell'esercizio in questione sono stati sequestrati anche i resti della zuppa di funghi consumata, che conteneva funghi secchi indigeni. Al manifestarsi dei primi sintomi dei pazienti e per via del breve periodo trascorso dal pasto si è supposto inizialmente che si trattasse di un grave avvelenamento da funghi. La zuppa sequestrata è stata quindi analizzata già durante il ricovero dei pazienti da un esperto controllore ufficiale di funghi che ha verificato l'eventuale presenza di funghi tossici.

Risultato

Non sono stati riscontrati funghi tossici. Anche dai referti clinici dell'Ospedale cantonale non sono risultati segni di un'intossicazione da funghi. Il decorso della malattia indica piuttosto un avvelenamento alimentare. Nella zuppa di funghi sono stati rilevati funghi ammuffiti. La muffa si forma in particolare quando i funghi vengono conservati troppo a lungo e in modo sbagliato (ad es. in sacchetti di plastica). Il tipo di muffa non ha però più potuto essere determinato. Alla luce di questi fatti, non si tratta quindi di un'intossicazione da funghi bensì di un avvelenamento alimentare.

Conclusione

Gli uffici competenti sono stati molto cauti. La zuppa di funghi consumata è stata analizzata mentre i pazienti venivano ricoverati, motivo per cui si è potuta ben presto escludere un'intossicazione da funghi. La Polizia cantonale, l'Ospedale cantonale e l'Ufficio per la sicurezza delle derrate alimentari e la salute degli animali hanno collaborato in modo molto professionale. L'immediata disponibilità di un controllore ufficiale di funghi ha permesso di fornire indizi importanti sulle cause dell'accaduto. Questo caso mostra che nonostante la liberalizzazione della legge sulle derrate alimentari il controllo ufficiale dei funghi deve rimanere una componente importante dell'obbligo di diligenza (autocontrollo) negli esercizi.

Gremio: Ufficio per la sicurezza delle derrate alimentari e la salute degli animali Fonte: it Ufficio per la sicurezza delle derrate alimentari e la salute degli animali

Data: 04.10.2005

L'intoxicaziun da Tschiertschen

Stimadas dunnas e stimads signurs

Davart la raschun, pertge ch'ils totalmain 16 giasts ollandais èn daventads malsauns mesemna saira en in hotel a Tschiertschen po vegnir ditg il suandant:

Examinaziun

En il manaschi pertutgà èn la notg da l'ospitalisaziun da las pazientas e dals pazients er vegnids mess en segirezza rests da la suppa da bulieus che quellas persunas avevan mangià. Quella suppa cuntegneva bulieus indigens setgentads. Sin fundament dals emprims simptoms da las pazientas e dals pazients e dal temp da latenza curt da la malsogna stuevan ins partir il cumenzament dal fatg ch'i sa tractia d'ina intoxicaziun greva da bulieus. La suppa messa en salv è vegnida examinada d'ina controlladra da bulieus uffiziala cun experientscha sin bulieus esters toxics, e quai gia durant l'ospitalisaziun da las pazientas e dals pazients.

Il resultat

Bulieus esters toxics n'han pudì vegnir cumprovads nagins. La diagnosa clinica da l'ospital chantunal na mussa er nagina intoxicaziun da bulieus. L'andament da la malsogna rinviescha ad ina intoxicaziun da victualias. En la suppa da bulieus han pudì vegnir cumprovads bulieus ch'èn stads fermamain mifs. Bulieus daventan mifs en spezial, sch'els vegnan conservads memia ditg ed en moda faussa (p.ex. en satgs da plastic). Il gener da la miffa n'ha dentant betg pli pudì vegnir eruì. Sin basa dals fatgs avant maun sto vegnir constatà en quest connex ch'i sa tracta tar quest cas d'ina intoxicaziun da victualias e betg d'ina intoxicaziun da bulieus.

Facit

Ils posts cumpetents han agì en moda fitg prudenta. La suppa da bulieus mangiada è vegnida examinada il medem mument sco l'ospitalisaziun da las pazientas e dals pazients. Pervi da quai ha pudì vegnir exclusa fitg svelt ina intoxicaziun da bulieus. La polizia chantunala, l'ospital chantunal e l'uffizi per la segirezza da victualias e per la sanadad d'animals han collavurà en moda professiunala. Ch'ina controlladra da bulieus uffiziala era stada immediatamain disponibla ha pudì dar rinviaments impurtants davart la causa da la malsogna da las pazientas e dals pazients. Quest cas mussa che la controlla uffiziala da bulieus sto esser - malgrà la liberalisaziun da la lescha da victualias - ina part impurtanta da l'obligaziun dals manaschis d'avair quità (autocontrolla).

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

Data: 04.10.2005